CELEX: 62018CN0549
Language: mt
Date: 2018-08-27 00:00:00
Title: Kawża C-549/18: Rikors ippreżentat fis-27 ta’ Awwissu 2018 – Il-Kummissjoni Ewropea vs Ir-Rumanija

22.10.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 381/17
            
         
      Rikors ippreżentat fis-27 ta’ Awwissu 2018 – Il-Kummissjoni Ewropea vs Ir-Rumanija
      (Kawża C-549/18)
      (2018/C 381/18)
      Lingwa tal-kawża: ir-Rumen
      
         Partijiet
      
      
         Rikorrenti: Il-Kummissjoni Ewropea (rappreżentanti: T. Scharf, G. von Rintelen, L. Radu Bouyon, aġenti)
      
         Konvenuta: Ir-Rumanija
      
         Talbiet
      
      Ir-rikorrenti titlob li l-Qorti tal-Ġustizzja jogħġobha:
      
                  —
               
               
                  tikkonstata li billi ma adottatx, mhux iktar tard mis-26 ta’ Ġunju 2017, il-liġijiet, ir-regolamenti u d-dispożizzjonijiet amministrattivi neċessarji sabiex tikkonforma ruħha mad-Direttiva (UE) 2015/849 tal-Parlament Ewropew u tal-Kunsill tal-20 ta’ Mejju 2015 dwar il-prevenzjoni tal-użu tas-sistema finanzjarja għall-finijiet tal-ħasil tal-flus jew il-finanzjament tat-terroriżmu, li temenda r-Regolament (UE) Nru 648/2012 tal-Parlament Ewropew u tal-Kunsill, u li tħassar id-Direttiva 2005/60/KE tal-Parlament Ewropew u tal-Kunsill u d-Direttiva tal-Kummissjoni 2006/70/KE (1) jew, f’kull każ, billi naqset milli tikkomunika dawn il-miżuri lill-Kummissjoni, ir-Rumanija naqset milli twettaq l-obbligi imposti fuqha skont l-Artikolu 67 tal-imsemmija direttiva.
               
            
                  —
               
               
                  timponi fuq ir-Rumanija, skont id-dispożizzjonijiet tal-Artikolu 260(3) TFUE, multa ta’ EUR 21 974,40 għal kull jum ta’ dewmien mid-data tal-għoti tas-sentenza f’din il-kawża għal nuqqas ta’ twettiq tal-obbligu li tikkomunika l-miżuri ta’ traspożizzjoni tad-Direttiva (UE) 2015/849.
               
            
                  —
               
               
                  tikkundanna lir-Rumanija, skont id-dispożizzjonijiet tal-Artikolu 260(3) TFUE, tħallas somma f’daqqa li tikkorrispondi għal somma ta’ kuljum ta’ EUR 6 016,80 immultiplikata bin-numru ta’ jiem li jkunu għaddew bejn il-jum wara l-iskadenza tat-terminu għat-traspożizzjoni stabbilit fid-direttiva inkwistjoni u d-data li fiha r-Rumanija tkun ikkonformat ruħha mal-obbligi tagħha jew, jekk ir-Rumanija ma tikkonformax ruħha mal-obbligi tagħha, id-data tal-għoti tas-sentenza tal-Qorti tal-Ġustizzja, bil-kundizzjoni li tinqabeż is-somma f’daqqa minima ta’ EUR 1 887 000.
               
            
                  —
               
               
                  tikkundanna lir-Rumanija għall-ispejjeż.
               
            
         Motivi u argumenti prinċipali
      
      
                  1.
               
               
                  Skont l-Artikolu 67 tad-Direttiva (UE) 2015/849/UE, l-Istati Membri kellhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji sabiex jikkonformaw ruħhom ma’ din id-direttiva mhux iktar tard mis-26 ta’ Ġunju 2017. Fl-assenza ta’ komunikazzjoni tal-miżuri ta’ traspożizzjoni mir-Rumanija, il-Kummissjoni ddeċidiet li tressaq azzjoni quddiem il-Qorti tal-Ġustizzja.
               
            
                  2.
               
               
                  Fit-talba tagħha, il-Kummissjoni titlob li l-Qorti tal-Ġustizzja tikkundanna lir-Rumanija għall-ħlas ta’ somma f’daqqa u ta’ pagamenti ta’ penalità abbażi tal-Artikolu 260(3) TFUE.
               
            
         (1)  ĠU 2015, L 141, p. 73.